ਦੇਵੀਕਾ ਵੈਦਿਆ
ਦੇਵੀਕਾ ਪੁਰਨੇਂਦੂ ਵੈਦਿਆ (ਜਨਮ 13 ਅਗਸਤ 1997 ਪੁਣੇ, ਮਹਾਰਾਸ਼ਟਰ ਵਿੱਚ) ਭਾਰਤੀ ਕ੍ਰਿਕਟ ਖਿਡਾਰੀ ਹੈ। ਉਹ ਘਰੇਲੂ ਮੈਚਾਂ ਵਿੱਚ ਮਹਾਰਾਸ਼ਟਰ ਲਈ ਖੇਡਦੀ ਹੈ। ਉਸਨੂੰ 2014 ਵਿੱਚ ਦੱਖਣੀ ਅਫਰੀਕਾ ਦੇ ਭਾਰਤ ਦੌਰੇ ਲਈ ਚੁਣਿਆ ਗਿਆ ਅਤੇ 30 ਨਵੰਬਰ 2014 ਨੂੰ ਬੰਗਲੌਰ ਵਿੱਚ ਮਹਿਲਾ ਟੀ -20 ਅੰਤਰਰਾਸ਼ਟਰੀ (ਡਬਲਯੂ.ਟੀ.20 ਆਈ) ਵਿੱਚ ਖੇਡ ਕੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੀਤੀ। ਉਸ ਨੂੰ 2014-15 ਦੀ ਸਰਬੋਤਮ ਮਹਿਲਾ ਜੂਨੀਅਰ ਕ੍ਰਿਕਟਰ ਲਈ ਐਮ ਏ ਚਿਦੰਬਰਮ ਟਰਾਫੀ ਲਈ ਵੀ ਚੁਣਿਆ ਗਿਆ ਸੀ। ਨਵੰਬਰ 2018 ਵਿੱਚ ਉਸ ਨੂੰ ਵੈਸਟਇੰਡੀਜ਼ ਵਿੱਚ ਹੋਏ ਆਈ.ਸੀ.ਸੀ. ਮਹਿਲਾ ਵਿਸ਼ਵ ਟੀ -20 ਟੂਰਨਾਮੈਂਟ ਲਈ ਭਾਰਤ ਦੀ ਟੀਮ ਵਿੱਚ ਪੂਜਾ ਵਾਸਤਕਰ ਦੀ ਜਗ੍ਹਾ ਸ਼ਾਮਿਲ ਕੀਤਾ ਗਿਆ ਸੀ, ਜਿਸ ਨੂੰ ਸੱਟ ਲੱਗਣ ਕਾਰਨ ਬਾਹਰ ਕਰ ਦਿੱਤਾ ਗਿਆ ਸੀ।